15. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 640 της 25 Σεπτ./2 Οκτ. 1974 (ΦΕΚ Α' 275) Περί συγκροτήσεως και καθορισμού αρμοδιοτήτων των Οικονομικού Συμβουλίου του Πανεπιστημίου Ιωαννίνων. Έχοντες υπ' όψει: 1)Τας διατάξεις των άρθρων α)17 (παρ. 2) του Ν.Δ. 746/1970 "περί ιδρύσεως Πανεπιστημίου εν Ιωαννίνοις", β)40 (παρ. 7) και 41 (παρ. 2) του Ν.Δ. 175/1973, ως ετροποποιήθη και συνεπληρώθη δια του Ν.Δ. 267/1974 "περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας". 2)Την υπ' αριθ. 14984/1974 απόφασιν του Πρωθυπουργού "περί καθορισμού αρμοδιοτήτων του Υπουργού και Υφυπουργών παρά τω Πρωθυπουργώ κλπ." (ΦΕΚ 763 τεύχ. Β'). 3)Την γνώμην της Συγκλήτου (συνεδρίαι 14.11.1972, 6.2.1973 και 27.3.1974) του Πανεπιστημίου Ιωαννίνων και  4)Την υπ' αριθ. 195/1974 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρ.1.-1.Παρά τη Συγκλήτω του Πανεπιστημίου Ιωαννίνων συγκροτείται Οικονομικόν Συμβούλιον, ούτινος η σύνθεσις έχει ως ακολούθως: α)Ο εκάστοτε Πρύτανις του Πανεπιστημίου, ως Πρόεδρος, αναπληρούμενος υπό του νομίμου αναπληρωτού αυτού. β)Ανά εις τακτικός Καθηγητής των Σχολών του Πανεπιστημίου, οριζόμενος μετά του αναπληρωτού αυτού υπό του Συλλόγου των Καθηγητών της οικείας Σχολής. γ)Ο παρά τη Νομαρχία Ιωαννίνων Επίτροπος του Ελεγκτικού Συνεδρίου, αναπληρούμενος υπό του Προϊσταμένου των Υπηρεσιών Δημοσίου Λογιστικού της αυτής Νομαρχίας. δ)Ο Διευθυντής του εν Ιωαννίνοις Υποκαταστήματος της Τραπέζης της Ελλάδος, αναπληρούμενος υπό του νομίμου αναπληρωτού αυτού. 2.Των συνεδριών του Συμβουλίου τούτου μετέχουν άνευ ψήφου ο Γενικός Γραμματεύς του Πανεπιστημίου και ο Προϊστάμενος της Διευθύνσεως Οικονομικών Υπηρεσιών ως εισηγητής. 3.Χρέη Γραμματέως εκτελεί υπάλληλος του Πανεπιστημίου οριζόμενος υπό του Πρυτάνεως. Άρθρ.2.-1.Το Οικονομικόν Συμβούλιον αποφασίζει επί παντός οικονομικού θέματος αφορώντος εις το Πανεπιστήμιον Ιωαννίνων, τηρουμένων αναλόγως των διατάξεων του Ν.Δ. 409/1970 "περί ρυθμίσεως θεμάτων τινών της διοικήσεως των Ανωτάτων Εκπαιδευτικών Ιδρυμάτων και μετατάξεως υπαλλήλων αυτών". 2.Κατά τας συνεδρίας του Οικονομικού Συμβουλίου ισχύουν αι κείμεναι διατάξεις περί λειτουργίας των Συλλογικών Οργάνων. 3.Ο Πρόεδρος του Οικονομικού Συμβουλίου δύναται να καλή κατά τας συνεδρίας αυτού πάντα ειδικόν, προκειμένου το Συμβούλιον να μορφώση γνώμην επί των απασχολούντων τούτο θεμάτων. Άρθρ.3.-1.Η διοίκησις της περιουσίας του Πανεπιστημίου ασκείται υπό της Συγκλήτου και του Οικονομικού Συμβουλίου. 2.Το Οικονομικόν Συμβούλιον, πλήν των ειδικώς ανατιθεμένων αυτώ υπό του νόμου καθηκόντων, παρακολουθεί την διοίκησιν και διαχείρισιν της ιδιαιτέρας περιουσίας του Πανεπιστημίου και εκ των κληρονομιών, κληροδοσιών ή δωρεών περιερχομένων αυτώ, παρέχει, είτε αυτεπαγγέλτως, είτε καλούμενον, την γνώμην αυτού εις την Σύγκλητον, επί παντός σχετικού θέματος, επιβλέπει τας οικονομικάς υπηρεσίας του Πανεπιστημίου, παρακολουθεί και ελέγχει την εν αυταίς τάξιν και ενημερότητα, εισηγείται την λήψιν παντός μέτρου πρός τελειοτέραν λειτουργίαν αυτών και συντάσσει ετησίαν έκθεσιν περί της εν γένει περιουσιακής καταστάσεως του Πανεπιστημίου, ήτις υποβάλλεται μετά της λογοδοσίας του Πρυτάνεως εις την Γενικήν Συνέλευσιν των Καθηγητών. 3.Τας επί της διαχειρίσεως της περιουσίας  του Πανεπιστημίου αποφάσεις της Συγκλήτου ή  του  Οικονομικού Συμβουλίου εκτελεί  ο  Πρύτανις (Μετά την σελ. 634,10(α) Σελ. 634,11 Τεύχος 569 – Σελ. 107 Πανεπιστήμιο Ιωαννίνων 31.Η.α.14-15 Άρθρ.4.-1.Το Οικονομικόν Συμβούλιον αποφασίζει περί καταθέσεως χρεωγράφων του Πανεπιστημίου πρός φύλαξιν, ως και περί παντός άλλου είδους ασφαλειών. 2.Η εκμίσθωσις των ακινήτων του Πανεπιστημίου ή η κατ' άλλον τρόπον εκμετάλλευσις αυτών γίνεται δια δημοσίου διαγωνισμού επί του αποτελέσματος του οποίου αποφασίζει η Σύγκλητος μετά πρότασιν του Οικονομικού Συμβουλίου. Εάν, επαναληφθέντος του διαγωνισμού, καθίσταται ανέφικτος η δια διαγωνισμού εκμίσθωσις, γίνεται αύτη μετ' απόφασιν του Οικονομικού Συμβουλίου, δι' ιδιαιτέρας συμφωνίας. Εκμίσθωσις ακινήτων, ων το μηνιαίον μίσθωμα δεν υπερβαίνει τας 10.000 δραχμάς, γίνεται μετ' απόφασιν του Οικονομικού Συμβουλίου και δι' ιδιαιτέρας συμφωνίας. 3.Μίσθωσις ακινήτων πρός χρήσιν του Πανεπιστημίου ενεργείται τηρουμένων των διατάξεων της παρ. 2 του παρόντος άρθρου. Άρθρ.5.-1.Η Σύγκλητος αποφασίζει μετά γνώμην του Οικονομικού Συμβουλίου περί αποδοχής ή αποποιήσεως κληρονομιών, κληροδοτημάτων ή δωρεών. 2.Διά τα χρέη της κληρονομίας το Πανεπιστήμιον δεν ευθύνεται πέραν του ενεργητικού της περιουσίας. 3.Αποδοχή δωρεάς δύναται εις εξαιρετικώς επειγούσας περιστάσεις να γίνη υπό του Πρυτάνεως, εγκρινομένη δε επιγενομένως υπό της Συγκλήτου μετά πρότασιν του Οικονομικού Συμβουλίου, θεωρείται ως εξ υπαρχής ισχυρά. 4.Δωρεαί κινητών πρός χρήσιν των παραρτημάτων του Πανεπιστημίου γίνονται αποδεκταί και υπό του οικείου Διευθυντού, ανακοινούντος τούτο εις τον Πρύτανιν. Άρθρ.6.-Το Οικονομικόν Συμβούλιον αποφασίζει, μετά γνώμην του Νομικού Συμβουλίου, περί ενασκήσεως αγωγών και πάσης άλλης παραστάσεως προ δικαστηρίου ή άλλης αρχής. Εις επειγούσας περιστάσεις δύναται, μετά γνώμην του Νομικού Συμβούλου, να προβαίνη ο Πρύτανις εις τας πράξεις ταύτας, ως και εις τας αφορώσας εις την λήψιν προσωρινών ή άλλων εξασφαλιστικών μέτρων, ανακοινοί δέ την ενέργειαν αυτού εις το Οικονομικόν Συμβούλιον. Άρθρ.7.-1.Προμήθειαι και παραγγελίαι αφορώσαι εις το Πανεπιστήμιον ή τα Παραρτήματα αυτού, ως και εις την διδασκαλίαν και έρευναν των καθηγητών εκτελούνται δια διαγωνισμού, εφαρμοζομένων των επί προμηθειών και παραγγελιών, συμφώνως πρός τας δια τα θέματα ταύτα ισχυούσας διατάξεις. Σελ.634,12 Τεύχος 569 – Σελ. 108 2.Εις εξαιρετικώς επειγούσας και μη επιδεχομένας αναβολήν περιπτώσεις προμήθεια δύναται να γίνη και υπό του Γενικού Γραμματέως, του Οικονομικού Διευθυντού ή του Διευθυντού του Παραρτήματος, εφ' όσον το ποσόν αυτής δεν υπερβαίνει το υπό του Ν.Δ. 409/1970 οριζόμενον. 3.Δια πάσαν προμήθειαν ή παραγγελίαν γενομένην άλλως ευθύνεται ο εντειλάμενος αυτήν. Εν τοιαύτη περιπτώσει δύναται η Σύγκλητος, μετά πρότασιν του Οικονομικού Συμβουλίου, ν' αποφασίση την πληρωμήν εκ του Ταμείου του Πανεπιστημίου, ορίζουσα ότι το καταβλητέον ποσόν θέλει εισπραχθή εκ του μισθού του εντειλαμένου την προμήθειαν ή παραγγελίαν δια μηνιαίων κρατήσεων. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 